|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| **Tupolev Tu-95** |
|  |
| Tu-95 |
|  |
| Tipas | strateginis bombonešis |
| NATO kodas | Bear |
| Pirmas skrydis | 1952 m. lapkričio 12 d. |
| Pradėtas naudoti | 1956 m. |
| Būsena | Naudojamas |
| Pagaminta vnt. | >500 vnt. |

**Tu-95** (rus. *Ту-95*, pagal NATO kodifikaciją *Bear*) – tarybinis turbosraigtinis strateginis bombonešis-raketnešis, vienas greičiausių sraigtinių lėktuvų, tapęs Šaltojo karo simboliu. Vienintelis serijiniu būdu gamintas turbosraigtinis bombonešis. Šio lėktuvo paskirtis - svarbių objektų, esančių priešo užnugaryje, sunaikinimas bet kuriuo paros metu ir esant bet kokioms oro sąlygoms. 

Pradėtas kurti 1949 m. vidaus degimo varikliais varomą Tu-85 pritaikant turbosraigtiniams varikliams. Pirmasis skrydis įvyko 1952 m. TSRS karinėje aviacijoje naudotas nuo 1956 m. Rusijos karinėje aviacijoje naudojamas iki šiol.

Pradinis lėktuvo indeksas - Tu-20. Pradėjus lėktuvą tiekti į karinus dalinius jis buvo pakeistas į Tu-95, tačiau NATO apie šį pakeitimą ilgai nežinojo ir iki septintojo dešimtmečio vidurio jis daržnai buvo identifikuojamas kaip Tu-20.

XXI a. pradžioje pradėta lėktuvo modernizavimo programa, apimanti tiek naujos avionikos įrengimą (palydopvinių signalų priėmimo sistemos, instrumentinio tūpimo sistema), išlakant tą patį įgulos narių skaičių, tiek ir lėktuvo pritaikymą apginklavimui naujomos sparnuotosiomis raketomis (vidinėse ertmėse - Kh-55/55SM/555, išoriniuose pakabos taškuose - per dideles vežti viduje Kh-101/102). Pirmoji tokia sutartis pasirašyta 2009 m. pirmasis modernizuotas lėktuvas pristatytas 2015 m. 2020 m. pradėtas nauja modernizacijos programa - montuojamas naujas pasyvus radaras Novella NV1.021, atnaujintas variklis KN-12MPM su propeleriais AV-60T, per pusę sumažinančiais vibracijas, atsisakoma galinio šaulio lizdo, vietoje jo įrengiama gynybinė sistema Meteor AM-20. Taip atnaujintas orlaivis gavo pavadinimą Tu-95 M SM.

1957 m. Tu-95 pagrindu sukurtas turbosraigtiniais varikliais varomas avialaineris Tu-114 (pagaminti 32 vnt.) ir valstybės vadovų pervežimui skirtas Tu-116 (pagaminti 2 vnt.), 1967 m. - jūrinis patrulinis lėktuvas Tu-142.

Lėktuvus naudojo SSRS karinės oro ir karinės jūrų pajėgos. Po SSRS suirimo iki 29 tokių lėktuvų paveldėjo Ukraina, kuri tris jų kartu su sparnuotosiomis raketormis 2000 m. perdavė Rusijai mainais į skolų už dujų tiekimą nurašymą, o likę buvo sunaikinti XXI a. pirmame dešimtmetyje JAV remiamos nusiginklavimo programos metu.

Techniniai duomenys ir ginkluotė
--------------------------------

Tu-95, lydimas kanadiečių naikintuvo CF-18
* Ekipažas: 6-7 žm.
* Ilgis: 47,09 m
* Aukštis: 13,2 m
* Sparnų mojis: 50,05 m
* Sparnų plotas: 295 m²
* Svoris:
	+ tuščio: 94 400 kg
	+ maksimalus kilimo : 187 700 kg
* Varikliai: NK-12MP (rus. *НК-12МП*)
* Variklių galia: 4×15 000 AG
* Мaksimalus greitis: 920 km/h
* Kovinio veikimo spindulys: 6 500 km
* Didžiausias skrydžio atstumas: 13 000 km
* Skrydžio lubos: 12 000 m

Ginkluotė
---------

Tu-95 iš profilio
* iki 15 000 laisvai krentančių bombų
* Nuo 6 iki 16 sparnuotųjų raketų Kh-55, po modernizacijos - 6 Kh-55/555, iki 5 Kh101/102.
* fiuzeliažo uodegoje - dvi gynybinės patrankos Gryazev-Shipunov GSh-23 (АМ-23).

Išnašos
-------


1. ↑  *Russia Air Force Handbook, Volume 1 Strategic Information and Weapon Systems*. Washington DC: International Business Publications, US, February 7, 2007 (updated 2011). 7 February 2007. pp. 157–9. ISBN 978-1-4330-4115-0.
2. 1 2  "Modernisation du Tupolev Tu-95MS". *Red Samovar*. 22 October 2021.
3. ↑  "Модернизация российских стратегических бомбардировщиков". *bmpd.livejournal.com*. 17 April 2016
4. ↑  Allport, Dave (October 2020). "Maiden flight for upgraded Tu-95MSM". *Air International*. Vol. 99, no. 4. p. 12. ISSN 0306-5634.
5. ↑  "Ukraine Bomber Decommissioning and Transfer Chronology" (PDF). Nuclear Threat Initiative. April 2005.